OzLabs/hebrew-wiki-articles huggingface dataset:
סכר רוזייריס

סכר רוזייריס (בערבית: سد الروصيرص) הוא סכר על הנילוס הכחול, במחוז אל-ג'זירה בסודאן, ליד הגבול בין אתיופיה וסודאן.

סכר רוזייריס מורכב מסכר משענות ברוחב של כקילומטר וגובה מקסימלי של 68 מטרים, שמשני צידיו סכרי עפר. סכר העפר הימני הוא באורך של כ-4 קילומטר וסכר העפר המערבי הוא באורך של כ-8.5 קילומטר. המאגר שנוצר על ידי הסכר הוא בשטח של כ-290 קמ"ר.

בסוף 1958 הוחל בעבודות ראשונות להקמת סכר רוזייריס על הנילוס הכחול בגבול שבין אתיופיה וסודאן. בשנת 1961 קיבלה סודאן מלווה מהבנק העולמי לצורך הקמת הסכר. הסכר נועד לאגור 7.6 מיליארד ממ"ק לצורך השקיית 12 מיליון דונם. הסכר הושלם בשנת 1966. בשנת 1971 הוסף לסכר תחנה הידרואלקטרית שמייצרת 280 מגהוואט. בשנת 2013 הושלם פרויקט להרחבת הסכר שהביא את רוחבו לכ-25 קילומטר.

==קישורים חיצוניים==

==הערות שוליים==

קטגוריה:הנילוס הכחול
קטגוריה:סודאן: מבנים
קטגוריה:סכרי משענות
ג'ירו דל'אמיליה

ג'ירו דל'אמיליה (באיטלקית: Giro dell'Emilia) הוא מרוץ אופניים חד-יומי שמתקיים באיטליה מאז 1909, במחוז אמיליה-רומאניה. המרוץ הוא בדרג Pro.1 ב-UCI ProSeries. 

== היסטוריה ==
המרוץ נוסד בשנת 1909, אז ניצח בו אברארדו פאווסי האיטלקי. המנצח הראשון שלא היה איטלקי שניצח במרוץ הגיע 63 שנים מאוחר יותר, כשאדי מרקס ניצח במרוץ ב-1972.

החל מ-2005 המרוץ הוא בסבב 1.HC, מ-2020 - עם החלפת סבב ה-HC בסבב ה-UCI ProSeries, המרוץ הוא חלק מהסבב הזה.

סיום המרוץ הוא בגבעה שעליה ניצב היכל המדונה של סן לוקה הצופה מדרום על בולוניה. הרוכבים רוכבים במעלה שלאורכו פורטיקו ארוך הנמשך כ-3.8 קילומטרים.

המרוץ מאופיין בכך שהוא מתאים למטפסים ולפנצ'רים, הוא מתקיים כמה ימים לפני הג'ירו די לומברדיה וחלק משבוע המרוצים באיטליה בסוף העונה שמוביל אל הג'ירו די לומברדיה.

==מרוץ הנשים==
החל מ-2014 מתקיים מרוץ נשים - ג'ירו דל'אמיליה לנשים. המחזיקה בשיא הניצחונות היא אליסה לונגו-בורגיני שניצחה שלוש פעמים, בשנים 2015, 2016 ו-2022.

== מנצחים בשנים האחרונות ==
{|class="wikitable"
!שנה!!רוכב||קבוצה
|-
|1997|| אלכסנדר גונצ'נקוב||Roslotto–ZG Mobili
|-
|1998|| מירקו צ'לסטינו||קבוצת פולטי
|-
|1999|| מייקל בוגרד||רבובנק
|-
|2000|| ג'ילברטו סימוני||למפרה–דאיקין
|-
|2001|| יאן אולריך||טלקום
|-
|2002|| מיקלה ברטולי||פאסה–בורטולו
|-
|2003|| איוואן גוטיירס||iBanesto.com
|-
|2004|| איוואן באסו||קבוצת CSC
|-
|2005|| ג'ילברטו סימוני||למפרה–קפיטה
|-
|2006|| דווידה רבלין||גרולשטיינר
|-
|2007|| פרנק שלק||קבוצת CSC
|-
|2008|| דנילו די לוקה||LPR Brakes–Ballan
|-
|2009|| רוברט חסינק||רבובנק
|-
|2010|| רוברט חסינק||רבובנק
|-
|2011|| קרלוס בטנקור||אקווה & סאפונה
|-
|2012|| נאירו קינטנה||מוביסטאר
|-
|2013|| דייגו אוליסי||למפרה–מרידה
|-
|2014|| דווידה רבלין||CCC
|-
|2015|| יאן בקלנטס||AG2R La Mondiale
|-
|2016|| אסטבן צ'אבס||אוריקה גרין אדג'
|-
|2017|| ג'ובאני ויסקונטי||בחריין מרידה
|-
|2018|| אלסנדרו דה מרקי||קבוצת BMC
|-
|2019|| פרימוז' רוגליץ'||יומבו–ויסמה
|-
|2020|| אלכסנדר ולאסוב||אסטנה
|-
|2021|| פרימוז' רוגליץ'||יומבו–ויסמה
|-
|2022|| אנריק מאס||מוביסטאר
|-
|2023|| פרימוז' רוגליץ'||יומבו–ויסמה
|}

== קישורים חיצוניים ==

* 

== הערות שוליים ==

קטגוריה:איטליה: מרוצי אופניים
מדף הקרח בראנט

מדף הקרח בראנט (באנגלית: Brunt Ice Shelf) הוא מדף קרח שגובל בחוף האנטארקטי של קואוטס בין קרחון דוסון בלמבטון ולשון הקרח סטנקומב-וילס. שמו של המדף ניתן על ידי הוועדה המייעצת לשמות אנטארקטיים של בריטניה על שמו של המטאורולוג הבריטי, דייוויד בראנט, עובד החברה המלכותית, 1948-57, שהיה היזם והאחראי של המשלחת של החברה המלכותית למדף הקרח הזה ב-1955. בפברואר 2021 התנתק ממדף הקרח קרחון ששטחו כ-1,270 קמ"ר.

==קישורים חיצוניים==

קטגוריה:אנטארקטיקה: מדפי קרח
טרורו (אוסטרליה)

טרורו (באנגלית: Truro) היא עיירה באוסטרליה הדרומית שבאוסטרליה, הממוקמת 80 קילומטרים דרומית לאדלייד. במפקד האוכלוסין ב-2016 נספרו בטרורו 548 תושבים. טרורו נמצאת תחת השלטון המקומי של מועצת מיד מוריי.

== היסטוריה ==
העיירה הוקמה בסמוך לנחל טרורו ב-1848 על ידי ג'ון האוורד אנגאס, אחרי שאביו ג'ורג' פייף אנגאס רכש את האדמה ב-1842. העיירה נקראת על שמה של העיר טרורו שנמצאת במחוז קורנוול שבממלכה המאוחדת. לא ברור אם השם ניתן לה על ידי אנגאס או על ידי המתיישבים הראשונים בעיירה, אם כי ידוע כי במכרה וויל ברטון הסמוך היו רבים מהמתיישבים מקורנוול, כך שניתן להעריך שהשם ניתן בהשפעתם.

בעבר הייתה בסמוך לעיירה גם העיירה ברטון, אך עד מהרה הסתפחה לטרורו. בין השנים 1876 עד 1991 הייתה לעיירה מועצה עצמאית, אך כיום היא חלק ממועצת מיד מוריי.

== תעשייה ==
ענף התעשייה הראשון שייסדו המתיישבים האירופאים בטרורו היה פסטורליזם בראשית שנות ה-40 של המאה ה-19, וכלל בעיקר מרעה של עדרי צאן.

בשנת 1846 התגלתה נחושת במכרה ברטון שנמצא 2 ק"מ מזרחית לטרורו. מכרות הנחושת הם שהביאו לחקר האזור והקמת העיירה. מכרה הוקם בשנת 1849, ועד אוגוסט 1850 הוקמה בעיירה החדשה כנסייה.

מפתיחת קו הרכבת טרורו ב-1917 ועד סגירתו בשנות ה-70 היה בעיירה מסוף שנסגר לצמיתות במהלך שנות ה-80.

== הרציחות בטרורו ==
במהלך שנות ה-70 הושמצה העיירה באופן בלתי מוסבר בשל שרידי אדם שנמצאו מפוזרים בשיחים שבמישורי מוריי. שרידים אלו פורסמו כמקרי רצח בטרורו, אחד המקרים הבולטים ביותר של רציחות סדרתיות באוסטרליה. במציאות, שרידים אלו נמצאו עשרות קילומטרים מהעיירה, אך על אף שלא היו קשורים לעיירה ישירות, התקשורת מצאה אותה כתווית נוחה בשל העובדה שהיא הייתה העיירה המוכרת הקרובה ביותר.

== קישורים חיצוניים ==

* [https://truro.sa.au/ טרורו, אוסטרליה הדרומית, אוסטרליה]

== הערות שוליים ==

קטגוריה:אוסטרליה הדרומית: יישובים
קטגוריה:יישובים שהוקמו ב-1848
Think Like a Man Too

Think Like a Man Too (בעברית: לחשוב כמו גבר) הוא אלבום הפסקול הראשון של הזמרת מרי ג'יי בלייג', אשר שימש כפסקול עבור הסרט בעל אותו השם. האלבום יצא לאור ב-17 ביוני 2014 על ידי אפיק רקורדס. האלבום כולל גם את השתתפותם של פארל ויליאמס ודה-דרים ואת הפקתם של רודני ג'רקינס, דה-דרים, טריקי סטיוארט ועוד.

האלבום הגיע בשיאו למקום ה-30 בבילבורד 200 ומכר כ-8,600 עותקים בשבוע הראשון ליציאתו. במצעד אלבומי ה-R&B וההיפ-הופ האמריקאי האלבום הגיע למקום ה-6 ובכך הפך לאלבום ה-16 שלה שמגיע לעשירייה הפותחת במצעד ובכך הפכה לאמנית השנייה עם הכי הרבה כניסות לעשירייה הפותחת במצעד זה.

== סינגלים ==
השיר "Suitcase" יצא לאור כסינגל היחיד מהאלבום ב-3 ביוני 2014 ושבוע לאחר מכן הוא נשלח גם לתחנות הרדיו שמנגנות מוזיקה אורבאנית בארצות הברית. השיר נכתב על ידי מארק ג'יי פיסט, קריסטל ניקול ואנדריאן סוטומיור והופק על ידי מארק ג'יי פיסט.

===שירים אחרים===
השיר "Moment of Love" יצא כסינגל שיווקי מהאלבום באותו היום. השיר הוא חידוש לשיר "A Night to Remember" של להקת Shalamar.

== רשימת רצועות ==

==קישורים חיצוניים==

== הערות שוליים ==

קטגוריה:פסקולים מ-2014
קטגוריה:אלבומי מרי ג'יי בלייג'
קטגוריה:פסקולי סרטים
קטגוריה:אלבומים שהופקו על ידי רודני ג'רקינס
קטגוריה:אלבומי חברת אפיק רקורדס
The London Sessions (אלבום של מרי ג'יי בלייג')

The London Sessions הוא אלבומה ה-12 של הזמרת מרי ג'יי בלייג', אשר יצא ב-24 בנובמבר 2014 על ידי קפיטול רקורדס ו-Matriarch רקורדס. כחודש לפניי יציאתו האלבום הודלף לאינטרנט. מגזין בילבורד כינה את האלבום כ"מעולה" וכהאלבום הטוב ביותר שלה מאז אלבומה The Breakthrough משנת 2005.

== קידום ==
ב-23 בספטמבר הופיעה בלייג' עם השירים "Right Now" ו-"Therapy" בתוכנית "Later... with Jools Holland". יומיים לאחר מכן היא הופיעה בפסטיבל מטעם iTunes עם 3 שירים מהאלבום. כחודש לאחר מכן קטע מהשיר "Therapy" הושמע בתוכנית האנטומיה של גריי כחודשיים לאחר מכן הופיעה בלייג' בטקס פרסי המוזיקה האמריקאית עם השיר "Therapy" ומספר פרקים לאחר מכן גם השירים "Not Loving You" ו-"Long Hard Look" נכללו בסדרה. בנוסף לביצועים החיים בטלוויזיה בליגי' הוציאה גם סרט דוקו אודות הקלטות האלבום בו הזמינה מבקרים ואנשי תקשורת לצפות בו בהקרנה פרטית באוקטובר. ב-6 בנובמבר הוזמנה בלייג' להופיע בבית הלבן למען חיילים, שם הופיעה עם השיר "When You're Gone". בלייג' המשיכה עם סדרת ההופעות החיות וכשבוע לאחר מכן הופיעה בתוכנית "Ellen DeGeneres Show" עם Right Now. בחודש שלאחר מכן הופיעה בתוכנית "The Tonight Show starring Jimmy Fallow" עם "Therapy" ויום למחרת חגגה את שחרור האלבום באירוע של iHeart Radio, שם הופיעה עם מספר שירים מהאלבום. בנוסף באותו חודש הופיעה באירוע חג מולד של הגראמי עם "When You're Gone".

== רשימת רצועות ==

==קישורים חיצוניים==

== הערות שוליים ==

קטגוריה:אלבומי מרי ג'יי בלייג'
קטגוריה:אלבומים באנגלית
קטגוריה:אלבומים שהופקו על ידי רודני ג'רקינס
קטגוריה:אלבומי חברת קפיטול רקורדס
לוז'ניקי (זירת הספורט הקטנה)

זירת הספורט הקטנה במתחם האולימפי לוז'ניקי (ברוסית: Малая спортивная арена Олимпийского комплекса «Лужники») או בקיצור זירת הספורט הקטנה בלוז'ניקי, השוכן בעיר מוסקבה, הוא אצטדיון ספורט מקורה ברוסיה, הממוקם במתחם האולימפי לוז'ניקי (הכולל גם את זירת הספורט הגדולה).

שימש כאצטדיון מרכזי במסגרת גביע האגדות ואירח את משחקי הכדורעף באולימפיאדת מוסקבה (1980) ואירח גם את אוניברסיאדת 1973, את משחקי הרצון הטוב של שנת 1986 ואת הספרטקיאדה העממית של ברית המועצות.

בשנים 2000—2015 שימש כהיכל הבית של מועדון ההוקי קרח דינמו מוסקבה עד לחניכת VTB ארנה.

==קישורים חיצוניים==

קטגוריה:אצטדיוני כדורגל ברוסיה
מוסקבה
לוז'ניקי
קטגוריה:דינמו מוסקבה
לוק קליאן מארג 7

לוק קליאן מארג 7 (בהינדי: ७, लोक कल्याण मार्ग) הוא מעונו הרשמי ומקום העבודה של ראש ממשלת הודו. הקומפלקס ממוקם ברחוב לוק קליאן מארג בניו דלהי בירת הודו ושמו הרשמי הוא פנחוואטי (בהינדי: पंचवटी) (Panchavati). הוא מתפרס על פני 48 דונם וכולל חמישה בונגלו. משרד ראש הממשלה ממוקם לא במתחם זה כי אם בבניין הסקרטריאט על גבעת ראיסינה השכנה.

==היסטוריה==
קודם לבניית המתחם, ראשי ממשלת הודו התגורר בביתם או בבית שהוקצה להם באמצעות הפרלמנט ההודי, שהוקצה להם עקב היותם חברי פרלמנט. ג'ווהרלל נהרו התגורר בטין מורטי בהאבאן (Teen Murti Bhavan), שבעבר היה מקום מגוריו של המפקד הראשי של צבא בריטניה בהודו הבריטית. זה נקרא בעבר בית הפלאגסטאף. לאחר מותו של נהרו בשנת 1964, הוסב המבנה למוזיאון והספרייה לזיכרון של נהרו בשנת 1984.

ראש ממשלת הודו הבא, לאל בהדור שסטרי, בחר בעשרה ג'אנפטים כמקום מגוריו הרשמי, שם התגורר במהלך כהונתו, בין 1964–1966. לאחר מכן הוא הוקצה למפלגת הקונגרס (I), אם כי חלק ממנו הפך למוזיאון לזכרו (Lal Bhadur Shastri Memorial and Museum).

לאחר ההתנקשות בחייה של אינדירה גנדי בגן שלה בעת שצעדה לראיון ב-31 באוקטובר 1984, מעון זה הוסב לאנדרטה והמוזיאון של אינדירה גנדי. נשיא בית המשפט העליון של הודו, סודהי רנג'אן דאס, התגורר בעבר בכתובת זו לפני אינדירה גנדי.

רג'יב גנדי, בנה וממשיך דרכה כראש ממשלה, יחד עם משפחתו, הפך לדייר הראשון של המעון בלוק קריאן מארג בשנת 1984.

כאשר ו. פ. סינג מונה לראש ממשלת הודו בדצמבר 1989, הוחלט כי התחם בלוק קליאן מארג ישמש כמקום מגוריו הקבוע של ראש ממשלת הודו כדי להבטיח כי כל ראשי הממשלה יתגוררו באותו בית עם כניסתו לתפקיד. הודעה ממשלתית ב־30 במאי 1990, הגדירה את המתחם הזה רשמית כמעונו הרשמי של ראש ממשלת הודו.

==קישורים חיצוניים==

קטגוריה:הודו: מעונות רשמיים
קטגוריה:ניו דלהי: מבנים
קטגוריה:הודו: פוליטיקה
המתחם האולימפי לוז'ניקי

המתחם האולימפי לוז'ניקי (ברוסית: Олимпийский комплекс «Лужники») הוא מתחם הספורט הגדול ביותר ברוסיה ובאירופה.

מתחם הספורט, הוקם במוסקבה בשנים 1955–1956, ושימש ככפר אולימפי עבור אולימפיאדת מוסקבה (1980).

המתחם ממוקם בברובע חמובניקי. בשטח המתחם שהוא למעלה מ-180 דונם, ישנם מתקנים שונים המיועדים לתחרויות ספורט, קונצרטים, ואירועים אחרים.

== אצטדיון ואולמות ספורט ==
*אצטדיון לוז'ניקי
*זירת הספורט הקטנה לוז'ניקי
*היכל הספורט לוז'ניקי 
*הברכה האולימפית 
*דרוז'בה ארנה, היכל ספורט רב-תכליתי 
* ארמון ההתעמלות אירינה וינר-אוסמנובה 
* עיר הספורט "לוז'ניקי" 

{|
|- valign=top
|
[[אצטדיון לוז'ניקי]]
[[היכל הספורט לוז'ניקי]]
|
ההיכל הרב-תכליתי
זירת הספורט הקטנה לוז'ניקי
דרוז'בה ארנה
|
מגרש ההחלקה קריסטל
עיר הספורט "לוז'ניקי"
|
ארמון ההתעמלות אירינה וינר-אוסמנובה
|}

==קישורים חיצוניים==

* 

* 
* 

קטגוריה:ערכים שבהם תבנית בריטניקה אינה מתאימה
מוסקבה
קטגוריה:צסק"א מוסקבה
קטגוריה:ספרטק מוסקבה (כדורגל)
קטגוריה:דינמו מוסקבה
לוז'ניקי
קטגוריה:מתקני אולימפיאדת מוסקבה (1980)
לוז'ניקי
קטגוריה:טורפדו מוסקבה
קטגוריה:רוסיה: אצטדיונים ומתקני ספורט לאומיים
הר צ'ייקובסקי

הר צ'ייקובסקי (באנגלית: Mount Tchaikovsky) הוא הר מכוסה שלג, בצידו הצפון מערבי של חצי האי דרוקר, בצפון מערב האי אלכסנדר, שבאנטארקטיקה.

גובהו של ההר 600 מטרים מעל פני הים.

== היסטוריה ==
=== גילוי ומיפוי ההר ===

ההר מופה לראשונה בהתבסס על תצלומי אוויר שצולמו על ידי משלחת החקר האנטארקטית רון בשנים 1947–1948; המיפוי בוצע על ידי דרק סירל (Derek J.H. Searle) מסקר שטחי חסות איי פוקלנד בשנת 1960.

=== מקור השם ===

שמו של ההר ניתן לו על ידי הוועדה המייעצת לשמות אנטארקטיים של בריטניה.

ההר נקרא על שמו של המלחין הרוסי פיוטר איליץ' צ'ייקובסקי; וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות.

== ראו גם ==

== קישורים חיצוניים ==

* [https://geonames.usgs.gov/apex/f?p=gnispq:5:0::NO::P5_ANTAR_ID:15039 הר צ'ייקובסקי] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=132517 הר צ'ייקובסקי] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=14474&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר צ'ייקובסקי] באתר הגאזט האנטארקטי המשווה SCAR של ממשלת אוסטרליה
* [http://www.viewweather.com/w117433-weather-forecast-for-tchaikovsky_mount-viewweather.com.html מזג אוויר נוכחי עדכני, ותחזית מזג אוויר עדכנית עבור הר צ'ייקובסקי]

== הערות שוליים ==

צ'ייקובסקי
קטגוריה:פיוטר איליץ' צ'ייקובסקי
קטגוריה:רוסיה והאזור האנטארקטי
מקוסוכוס

מקוסוכוס (שם מדעי: Mekosuchus) הוא סוג של זוחל גדול ממשפחת התניניים, אשר חי באוקיאניה מסוף האוליגוקן ועד לתחילת ההולוקן שלפני 25 עד 0.003 מיליון שנה מהיום. תנין זה היה קרוב לקווינקנה ולצידו השתייך לתת-משפחת המקוסוכיניים הנכחדת שבמשפחת התניניים, שחיה רק ביבשת אוסטרליה והאיים סביבה. המאובנים והתת-מאובנים שלו התגלו בקווינסלנד, בקלדוניה החדשה ובאי ונואטו. הוא הוגדר ב-1987.

תנין זה היה בינוני בגודלו, עד לאורך של 2 מטרים במינים הגדולים. בניגוד לתנינים המודרניים הוא התאים לאורח חיים חצי-יבשתי המקובל בימינו רק במינים מועטים כמו תנין קובני, תנין גמדי ובני הסוג קיימן גמדי, הקטנים שבתנינים והוא חי באזורים יבשתיים עם מעט מים. הוא היה בעל רגליים ארוכות יחסית, זנב ארוך ורחב וגבו היה עטור באוסטאודרם מוגבה. מבנה הלסתות היה קצר עם מבנה שהותאם לפיצוח קונכיות או פרוקי-רגליים כמו סרטנים ומזון דומה. עם זאת, נראה שניזון גם מדו-חיים, עופות וזוחלים אחרים כאשר נמצאו.

המין M. inexpectatus הוא הראשון בסוג זה שהתגלה והוא שרד עד להולוקן של קלדוניה החדשה שלפני 4,000 ואולי אף 3,000 שנה מהיום. שאר המינים נכחדו לפני כן במשך המיוקן או הפליסטוקן. למעשה תנין זה היה האחרון שבבני משפחתו, והוא ניצוד עד ההכחדה בידי האדם.

==קישורים חיצוניים==

קטגוריה:מקוסיכיים
קטגוריה:מגה-פאונה של הפלאוגן באוקיאניה
קטגוריה:מגה-פאונה של הנאוגן באוקיאנה
קטגוריה:מגה-פאונה של הפליסטוקן באוקיאניה
קטגוריה:תנינאים שחיו בפלאוגן
קטגוריה:תנינאים שחיו בנאוגן
קטגוריה:תנינאים שחיו בפליסטוקן
קטגוריה:בעלי חיים שחיו בפליסטוקן באוקיאניה
אוגוסטה קרקהופס

אוגוסטה קרקהופס (בהולנדית: 
Auguste Kerckhoffs; 19 בינואר 1835 – 9 באוגוסט 1903) היה בלשן וקריפטוגרף הולנדי, פרופסור לשפות בבית הספר הגבוה ללימודי תעשייה וניהול בפריז בסוף המאה ה-19.

==ביוגרפיה==
קרקהוף נולד בנות', שבהולנד, בשם "ז'אן גיום אוגוסטה ויקטור פרנסואה הוברט קרקהופס", בנם של ז'אן גיום קרקהוף, ראש עיריית הכפר נות', וג'נט אליזבת לינטג'נס. קרקהוף למד באוניברסיטת לייז'.

לאחר תקופה של הוראה בבתי ספר בהולנד ובצרפת הפך לפרופסור לגרמנית בבית הספר הגבוה ללימודי תעשייה וניהול ובבית הספר אראגו.

ניסח את עקרון קרקהופס, עקרון יסודי בקריפטוגרפיה.

==קישורים חיצוניים==

קטגוריה:בלשנים ולשונאים
קטגוריה:קריפטוגרפים
קטגוריה:מדענים הולנדים
קטגוריה:ילידי 1835
קטגוריה:הולנדים שנפטרו ב-1903
קרחון גרסיט

קרחון גרסיט (באנגלית: Gressitt Glacier) הוא קרחון רחב, בחוף פנל בארץ ויקטוריה, שבאנטארקטיקה.

אורכו של הקרחון 80 קילומטרים.

הקרחון מנקז את האזור שבין רכס דניאלס ופסגות אמלן, שבהרי USARP.

הקרחון זורם לכיוון צפון מזרח, ונשפך אל קרחון רניק, צפונית לרכס מורוזומי.

== היסטוריה ==
=== גילוי ומיפוי הקרחון ===

הקרחון מופה לראשונה על ידי הסקר הגאולוגי של ארצות הברית בהתבסס על סקרים על הקרקע ועל תצלומי אוויר שצולמו על ידי צי ארצות הברית בין השנים 1960–1963.

=== מקור השם ===

שמו של הקרחון ניתן לו על ידי הוועדה המייעצת לשמות אנטארקטיים.

הקרחון נקרא על שמו של הביולוג ג'דסון לינסלי גרסיט (Judson Linsley Gressitt) אשר ערך מחקרים ביולוגיים באזור ים רוס במהלך שש עונות מחקר (קיץ אוסטרלי) בין עונת מחקר 1959–1960 לעונת מחקר 1965–1966.

== לקריאה נוספת ==

<div class="mw-content-ltr">• Paul A. Mayewski, John W. Attig, David J. Drewry, [https://www.cambridge.org/core/journals/journal-of-glaciology/article/pattern-of-ice-surface-lowering-for-rennick-glacier-northern-victoria-land-antarctica/98E955AD5586A68AB195D57C70F05DB9/core-reader Pattern of Ice Surface Lowering for Rennick Glacier, Northern Victoria Land, Antarctica], Journal of Glaciology, Volume 22, Issue 86 1979, pp. 53-65, DOI: https://doi.org/10.3189/S0022143000014052</div>

<div class="mw-content-ltr">• Charles Swithinbank, [https://books.google.co.il/books?id=RkrWLg-d-xAC&pg=PA52&lpg=PA52&dq=%22Gressitt+Glacier%22&source=bl&ots=2yh3mlQhgx&sig=ACfU3U2YdOHbxgSPYMZ9J1LkqmHISmPueQ&hl=en&sa=X&ved=2ahUKEwjqjuSXgOvnAhVuyoUKHar9DRcQ6AEwBHoECBAQAQ#v=onepage&q=%22Gressitt%20Glacier%22&f=false Antarctica, Issue 1386, Part 2], P 52</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:6036 קרחון גרסיט] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/20879 קרחון גרסיט] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=125944 קרחון גרסיט] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=5676&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון גרסיט] באתר הגאזט האנטארקטי המשווה SCAR של ממשלת אוסטרליה
* [http://distancebetween.info/gressitt_glacier מחשבון מרחקים - המרחק בין קרחון גרסיט לאתרים סמוכים]

== הערות שוליים ==

גרסיט
ליאור רייטבלט

ליאור רייטבלט (נולד ב-8 בינואר 1958) הוא משקיע ואיש עסקים ישראלי. כיהן כמנכ"ל רשת בתי המרקחת סופר-פארם במשך כ-20 שנים ולאחר מכן כיהן במשך 3 שנים כיו"ר החברה.

כיום מכהן כבעלים של חברת האופנה Wilde Vertigga כמשקיע במספר חברות, ביניהן חברת התרופות Amorphical ,וחברת "איבנה" העוסקת בפתוח טכנולוגיות בתחום הטרפנים בעולם צריכת הקנאביס, ושותף כללי בקרן הנדלן West4. בנוסף מכהן כדירקטור בחברת כימיקלים לישראל.<ref name=":1"></ref>

== ביוגרפיה ==
רייטבלט נולד וגדל בעיר תל אביב-יפו.

בתום לימודי חשבונאות וכלכלה באוניברסיטת תל אביב, ולאחר סיום התמחות כרואה חשבון, נסע לארצות הברית והשלים תואר שני במנהל עסקים באוניברסיטת קליפורניה בברקלי.

בשנת 1988, שב רייטבלט מארצות הברית והצטרף לחברת סופר-פארם, שם כיהן במספר תפקידי מטה טרם מונה למשנה למנכ"ל בשנת 1993.

הרשת מנתה אז 27 סניפים עם מחזור מכירות של 60 מיליון דולר ארהב.

בשנת 1994,כשהוא בין 36 מונה רייטבלט כמנכ"ל רשת סופר-פארם. בתקופת כהונתו נוספו לרשת 200 סניפים בישראל. בנוסף, הרחיבה את פעילותה מחוץ לישראל כאשר החלה לפעול בפולין בשנת 2000 ובסין בשנת 2004. באותן השנים הוקמו גם חברות "לייף סטייל מועדונים" ו "לייף סטייל מימון".

כשנת 2007 מימש רייטבלט חלק ממניותיו בעת כניסת בנק לאומי בשותפות בחברת סופר פארם, באמצעות חברת לאומי פרטנרס.

לאחר 20 שנות כהונה כמנכ"ל החברה, מכר רייטבלט את יתרת מניותיו לבנק דיסקונט, והפך ליו"ר רשת סופר-פארם - תפקיד אשר כיהן בו שלוש שנים עד שפרש סופית מחברת סופר-פארם<ref name=":0" />.

בשנת 1993, עת כניסתו לתפקיד המנכ"ל, לחברת סופר-פארם היו 27 סניפים ומחזור המכירות שלה עמד על 300 מיליון שקל.<ref name=":2" />

בתחילת 2016, בעת פרישתו מתפקיד יו"ר החברה, לחברה היו 280 סניפים, מתוכם 220 בישראל והשאר בפולין ובסין. מחזור המכירות של סופר-פארם עמד על 1.5 מיליארד דולר ארצות הברית (5.35 מיליארד שקל), והחברה העסיקה כ-10,000 עובדים.<ref name=":0" /><ref></ref>

== תפקידים נוספים ==
מאז פרישתו מסופר-פארם, משמש רייטבלט במגוון תפקידים עסקיים, ביניהם משקיע ודירקטור, בחברות פרטיות וחבר דירקטוריון בחברות ציבוריות.

בין היתר, רייטבלט הוא בעל מניות, דירקטור ועומד בראש הוועדה המייעצת של חברת אמורפיקל, חבר מועצת המנהלים בחברת כימיקלים לישראל בע"מ ומשקיע בחברת "איבנה" העוסקת במחקר טרפנים ומכירתם לשוק הקנאביס.<ref name=":1" />

בנוסף, רייטבלט חבר למעצבת שרון עזרא והקים עמה את חברת האופנה Wilde Vertigga, המייצרת בגדים פרי עיצובם.<ref name=":3" />

== פרסים והישגים אישיים ==
בשנת 2006 נבחר רייטבלט כאחד מהמנהיגים העסקיים של ישראל מטעם דן אנד ברדסטריט.

בשנת 2010 זכה רייטבלט בפרס "קמעונאי השנה" של מגזין הקמעונאות האמריקאי Chain Drug Review, ובאותה שנה סופר-פארם נבחרה על ידי המגזין כרשת הדראג-סטור הבינלאומית הטובה ביותר.<ref></ref>

== הערות שוליים ==

קטגוריה:אנשי עסקים ישראלים
קטגוריה:מנכ"לים ישראלים
קטגוריה:דירקטורים ישראלים
קטגוריה:בוגרי אוניברסיטת תל אביב
קטגוריה:ישראלים שנולדו ב-1958
קל מיטשל

קל ג'והרי רייס מיטשל (באנגלית: Kel Johari Rice Mitchell; נולד ב-25 באוגוסט 1978 בשיקגו) הוא שחקן, סטנדאפיסט, וראפר אמריקאי.

== קריירה ==
בשנים 1996–2000 כיכב יחד עם קינן תומפסון בתוכנית "קינן וקל" של ניקלודיאון. שניהם שיחקו גם בתוכנית המערכונים All That ובסרט גוד בורגר משנת 1997. יחד הם הופיעו גם כאורחים בסדרות קומדיה שונות, כגון סברינה המכשפה הצעירה. בשנת 2011 כיכב בסרט Dance Fu, שאותו גם כתב. בשנת 2013 שיחק בסאם וקאט את תפקיד פריזי בי.

החל מ-2015 מיטשל הוא חבר צוות בסיטקום של דן שניידר, השייקריות. מיטשל משחק את כוכב הראפ גייל גריפין, המכונה דאבל ג'י.

== פילמוגרפיה ==

=== טלוויזיה ===
* קינן וקל (1996–2000) תפקיד: קל קימבל / תפקיד ראשי
* תאומות (1997) תפקיד: טוד / פרק: "Inherit the Twin"
* השייקריות (12 בספטמבר 2015 – 8 ביוני 2019) תפקיד: דאבל ג'י / תפקיד ראשי
* סאם וקאט (2013) תפקיד: פריזי בי, תפקיד אורח

=== סרטים ===
* גוד בורגר (1997) תפקיד: אד
* גוד בורגר 2 <small>(אנ')</small> (2023) - תפקיד: אד

==קישורים חיצוניים==

* 

קטגוריה:שחקנים אמריקאים
קטגוריה:סטנדאפיסטים אמריקאים
קטגוריה:ראפרים אמריקאים
קטגוריה:בוגרי מכללת סנטה מוניקה
קטגוריה:מתחרי רוקדים עם כוכבים (ארצות הברית)
קטגוריה:אמריקאים שנולדו ב-1978
רומני מלקו

רומני רומאניק מלקו ג'וניור (באנגלית: Romany Romanic Malco Jr; נולד ב 18 בנובמבר 1968) הוא שחקן, מדבב ומפיק מוזיקלי אמריקאי.

== ביוגרפיה ==
מלקו נולד בברוקלין שבניו יורק למשפחה שהגיעה מטרינידד וטובגו ממערב הודו. כילד החל לעסוק בראפ. כשהחל לעבוד על הסרט המזיק כמפיק מוזיקלי ב-1997, פגש אותו ג'ון לגוויזאמו ועודד אותו לעסוק במשחק.

== פילמוגרפיה ==
=== טלוויזיה ===
* מגע של מלאכים (1998)
* העשב של השכן (2005-2008, 2012)
* אבא אמריקאי (2006)
* הבלתי רגילים (2010-2011)
* האישה הטובה (2011)
* Blunt Talk (2015-2016)
* מיליון דברים קטנים (2018-2021)

=== קולנוע ===
* הפכים נמשכים (דיבוב) (1989)
* Ticker (2001)
* טוקסידו (2002)
* בתול בן ארבעים (2005)
* האקס המיתולוגי (2006)
* מחליקים אותה (2007)
* בייבי מאמא (2008)
* גורו האהבה (2008)
*ג'ון הקדוש של לאס וגאס (2009)
* מסעות גוליבר (2010)
* פיסת גן עדן (2011)
* לחשוב כמו גבר (2012)
* סוף סוף וגאס (2013)
* לחשוב כמו גבר 2 (2014)
* מתוייגת (2015)
* כמעט חג המולד (2016)
* חכם בלילה (2018)

== פרסים ==
=== מועמדויות ===
פרס NAACP Image
* 2007 - פרס לשחקן המשנה היוצא מן הכלל בסדרת קומדיה (העשב של השכן)
* 2008 - פרס לשחקן המשנה היוצא מן הכלל בסדרת קומדיה (העשב של השכן)

פרסי הסרטים והטלוויזיה של MTV
* 2006 - ההופעה הפורצת הטובה ביותר (בתול בן ארבעים)
* 2006 - ההופעה הטובה ביותר (בתול בן ארבעים)

פרס גילדת שחקני המסך
* 2007 - הופעה יוצאת מן הכלל בסדרת קומדיה (העשב של השכן)

== קישורים חיצוניים ==

*

קטגוריה:שחקני קולנוע וטלוויזיה אמריקאים
קטגוריה:מדבבים אמריקאים
קטגוריה:ראפרים אמריקאים
קטגוריה:מפיקים מוזיקליים אמריקאים
קטגוריה:אמריקאים שנולדו ב-1968
אוניברסיטת קוץ'

אוניברסיטת קוץ (בטורקית: Koç Üniversitesi) היא אוניברסיטה פרטית ללא מטרות רווח באיסטנבול, שבטורקיה.

==אודות האוניברסיטה==
האוניברסיטה החלה דרכה ב-1993 בבניינים ארעיים באיסטיני (פרבר בצד האירופאי של איסטנבול) ועברה לקמפוס הנוכחי ברומליפנר ליד סריר בשנת 2000.

אוניברסיטת קוץ' קיבלה את הדירוג הגבוה ביותר בטורקיה על פי דירוג האוניברסיטאות העולמיות של Times לשנת 2016.

אוניברסיטת קוץ' כוללת מכללות למדעי החברה והרוח, מדעי ניהול וכלכלה, מדע, הנדסה, משפטים, סיעוד ורפואה. באוניברסיטה לומדים כ-5,000 סטודנטים.

האוניברסיטה מקבלת סטודנטים בינלאומיים ממדינות שונות ויש לה רשת נרחבת של למעלה מ-250 אוניברסיטאות שותפות כולל אוניברסיטת קליפורניה ואוניברסיטאות אחרות כמו אוניברסיטת נורת'ווסטרן, אוניברסיטת קורנל ואוניברסיטת ג'ורג'טאון.

==קישורים חיצוניים==

* 

==הערות שוליים==

קוץ'
קטגוריה:איסטנבול: חינוך
נונאטאק באונטי

נונאטאק באונטי (באנגלית: Bounty Nunatak; מילולית: נונאטאק השפע) הוא נונאטאק בולט, אשר ברובו חשוף מקרח, ברכס דניאלס, בהרי USARP, בארץ אואטס שבאנטארקטיקה.

גובהו של הנונאטק 2,350 מטרים מעל פני הים.

הנונאטאק ממוקם 7 קילומטרים דרומית מהר ברנהאם.

== היסטוריה ==
=== מקור השם ===

שמו של הנונאטאק ניתן לו על ידי משלחת הסקר הגאולוגי האנטארקטי של ניו זילנד, אשר חקרה את האזור בין השנים בעונת המחקר (הקיץ האוסטרלי) 1963–1964.

הנונאטאק נקרא בשם זה, כי למשלחת אזל המזון והדלק, עת שהגיעו למצבור המזון שהוכן עבורם בסמוך לנונאטאק מזון זה הובא לנקודה זו באמצעות מטוס בתחילת עונת המחקר.

== קישורים חיצוניים ==
* [https://data.aad.gov.au/aadc/gaz/display_name.cfm?gaz_id=1769 נונאטאק באונטי] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/19226 נונאטאק באונטי] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=1769 נונאטאק באונטי] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=1663&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR נונאטאק באונטי] באתר הגאזט האנטארקטי המשווה SCAR של ממשלת אוסטרליה

== הערות שוליים ==

באונטי
וירוס: המשחק

וירוס: המשחק (באנגלית: Virus: The Game) הוא משחק וידאו מסוג אקשן/אסטרטגיה שפותח על ידי הסטודיו הישראלי קידום מולטימדיה ושווק על ידי Sir-Tech. שלבי המשחק מתרחשים בכונן הקשיח של המשתמשים כאשר הקבצים והתיקיות מיוצגים כחדרים בתלת מימד דרכם יכול השחקן לנווט.

==סיכום==
מטרת המשחק היא להילחם נגד 'וירוסים' שפלשו למבנה התיקיות והקבצים של המשתמשים. המשחק והפרסום שלו כללו אזהרות המזכירות לשחקן ש"זהו רק משחק", ושהמשחק אינו גורם לקובצי המחשב נזק בפועל. קובצי התמונות של המשתמש שימשו כטקסטורה של הקירות וקובצי הקול היוו את מוזיקת הרקע.

==ביקורות==
הביקורות המרכזיות היו בעיקרן שליליות. GameSpot טען ש"לווירוס יש את כל התכונות של משחק אשר לעולם לא ממש מתחברות".

Next Generation ביקר את גרסת ה-PC של המשחק עם דירוג של שני כוכבים מתוך חמישה וציין כי "הוא כמעט בלתי שחיק. תוסיפו עוד כוכב אחד אם תמצאו את הטלאי."

==פרסום==
קמפיין פרסום מעין-ויראלי למשחק החל-אחד מהראשונים בתחומו. הפרסום, נקרא "Russ", נצפה בתצורה של קובץ להורדה מסוג EXE. כשהקובץ הורץ נוצרה תצוגה מלאה של שולחן העבודה של המשתמש. בשלב זה החלה התוכנה לדמות מחיקה של תיקיות. כאשר תהליך זה הסתיים החלה להופיע הודעה מוקלדת שאומרת "תודה לאל שזהו רק משחק". מסך עם פרטים אודות רכישת המשחק הופיע ולאחר מכך התצוגה חזרה לשולחן העבודה. אף נזק לא נגרם למחשב במהלך הפרסום. הפרסום הזה לא התקבל ברוח טובה, בעיקר בגלל שיטת ההפחדה שהייתה מעורבת בו.

==הערות שוליים==

קטגוריה:משחקי וידאו משנת 1997
קטגוריה:משחקי אסטרטגיה ממוחשבים
קטגוריה:משחקי וידאו שפותחו בישראל
קטגוריה:משחקי פעולה ממוחשבים
פיאט C 611

פיאט C 611 (באיטלקית: Fiat 611 C) היא משאית מתוצרת Fiat Veicoli Industriali , חברת בת של קונצרן הרכב האיטלקי פיאט שיוצרה בין השנים 1930–1931 באיטליה.

==מאפיינים==
* דגמי "פיאט C 611" יוצרו עבור הצבא המלכותי האיטלקי לשינוע חיילים ו / או אספקה. הדגמים יוצרו בין מלחמת העולם הראשונה למלחמת העולם השנייה.
* תא נוסעים פתוח.
* מנוע קדמי.
* מנוע בנזין.
* "פיאט C 611" הייתה משאית עם שלושה צירים, שני הסרנים האחוריים, עם גלגלים תאומים. 
* מתלים - המתלים הקדמיים כללו קפיצי עלים חצי אליפטיים אורכיים ואילו בשני הסרנים האחורים קפיצי העלים היו אליפטיים.
* מאחור: פעמון גרירה רגולטורי.
* מדרון בר-מעבר: 35% עם עומס של 1500 ק"ג.
* אפשרות לגרור עומס של 2500 ק"ג במדרון של 7% במהירות 10 קמ"ש.

==דגמים==
* "Fiat 611 C" - משאית צבאית, מנוע בנזין, 6 צילינדרים, הנעה 6x4.
* "Fiat 611 C/1" - משאית צבאית, מנוע בנזין, 6 צילינדרים, הנעה 6x4.

==ראו גם==
* פיאט
* פיאט 682
* פיאט 666
* פיאט 634
==הערות שוליים==

קטגוריה:משאיות
611 C
קטגוריה:כלי רכב שהושקו ב-1930
קטגוריה:כלי רכב איטלקיים
קטגוריה:כלי רכב צבאיים
קטגוריה:כלי רכב 6 גלגלים ויותר
אוסטרליה 108

אוסטרליה 108 (באנגלית: Australia 108; בעבר נקרא שדרת סאות'בנק 70, באנגלית: 70 Southbank Boulevard) הוא גורד שחקים המיועד למגורים ברובע סאות'בנק של מלבורן, ויקטוריה, אוסטרליה. לאחר השלמת השלד בנובמבר 2019 היה לבניין הגבוה באוסטרליה לפי גובה הגג, בעוקפו את מגדל יוריקה, והבניין השני בגובהו באוסטרליה לפי מדד גובה מלא, אחרי מגדל Q1. אחרי שיושלם, הבניין יהיה בגובה 317 מטרים, עם 1,105 דירות מגורים<ref>http://www.australia108.com.au/Team/</ref>, על פני 100 קומות.

הבניין הוא היחיד בחצי הכדור הדרומי עם 100 קומות.<ref name="UM">Taylor, Alastair. (24 June 2014). [https://urbanmelbourne.info/planning/2014/06/26/australia-108-452-elizabeth-street-and-84-90-queensbridge-street-gain-ministerial-approval "Australia 108, 452 Elizabeth Street and 84-90 Queensbridge Street gain Ministerial approval"] . UrbanMelbourne. Retrieved 25 May 2015</ref><ref name="newprop14">Masanauskas, John. (29 April 2014). [http://www.heraldsun.com.au/news/victoria/southbank-towers-level-lopped-due-to-air-safety-regulations/story-fni0fit3-1226900159298 "Southbank tower’s level lopped due to air safety regulations"]. Herald Sun. Retrieved 25 May 2015</ref> הבנייה הסתיימה בשנת 2020.

==קישורים חיצוניים==

* 

== הערות שוליים ==

קטגוריה:אוסטרליה: גורדי שחקים
קטגוריה:אוסטרליה: בתי מגורים
קטגוריה:מלבורן: מבנים
לאונידס (שוקולד)

לאונידס (באנגלית: Leonidas) היא חברה בלגית לייצור ושיווק שוקולד ופרלינים. החברה נוסדה בשנת 1913 ויש לה יותר מ-1300 נקודות מכירה ב 40 מדינות<ref></ref>, ובכללן בישראל.<ref></ref> 

== היסטוריה ==
מייסד החברה, לאונידס קסטרידס, שוקולוטייר ממוצא יווני נולד ב 1882 בניגודי, אנטוליה אשר בטורקיה. לאונידס התפרנס ממכירת גרניטה יחד עם אחיו אברהם. בשנת 1900 עבר לארצות הברית שם התמקצע כממתקן קונדיטור<ref></ref>.

בשנת 1910 השתתף לאונידס בתערוכת סחר גדולה בבריסל, בלגיה, במסגרת המשלחת היוונית שם זכה במדליית הארד. בזמן שהותו בבריסל הכיר בחורה בשם ג'ואנה אמליה טרלינק. השניים עברו להתגורר בגנט ושם זכה במדליית זהב נוספת בתחרות שנערכה בשנת 1913.

לאחר התחרות פתח את בית התה הראשון שלו. לאור הצלחתו, החל משנת 1922 החלו להגיע בני משפחה נוספים לעבוד עימו, כאשר הבולט בהם היה אחינו בסיליו. במהרה גנט הפכה לקטנה מדי עבורם ולאונידס יחד עם האחיין עברו לבריסל, כשהם מפקידים את בית התה בידי שאר המשפחה.

בבריסל הם פתחו בית מלאכה קטן בו יצרו במהלך הלילה שוקולד ופרלינים ובמהלך היום עברו עם סוס ועגלה למוכרם. בשנת 1935 - לאחר שהואשמו במסחר רחוב שאינו חוקי, הצטוו השניים למכור את מרכולתם בחנות. בסיליו שכר חנות קטנה ברחוב קטן בבריסל, אך מאחר שלא כללה זו אפילו דלת שפונה לרחוב, הציעו השניים למכירה שוקולד ופרלינים דרך חלון שפנה לרחוב. זה היה צעד מהפכני מאחר שריח השוקולד נישא דרך החלון אל הרחוב.

==קישורים חיצוניים==

* 

== הערות שוליים ==

קטגוריה:חברות שוקולד
אנקיטי בוס

אנקיטי בוס (באנגלית: Ankiti Bose, נולדה בשנת 1992) היא יזמית הודית בתחום מיכון של טקסטיל ומוצרי הלבשה. היא מייסדת-שותפה, ומנכ"לית של זילינגו. בשנת 2019 נכללה ב"רשימת דור T" של טאטלר, וכן ברשימת "40 מתחת ל-40" של מגזין פורבס.<ref name=":0"></ref><ref name=":1"></ref>

שווי זילינגו, החברה שייסדה, מתקרב למיליארד דולר.

בוס ילידת הודו.<ref></ref> היא למדה מתמטיקה וכלכלה במכללת סט. חאבייר במומבאי.<ref name=":2"></ref> לאחר סיום הלימודים היא עבדה בחברת "מקינזי ושות'" ובקרן הון סיכון Sequoia Capital בבנגלור. בשנת 2015 היא הקימה חברת Zilingo שמתמחה במתן שרותי B2B במסחר אלקטרוני. בשנת 2016 אנקיטי בוס עברה להתגורר לסינגפור.

== ראו גם ==
* מלאני פרקינס

==קישורים חיצוניים==

* [https://www.theceomagazine.com/business/coverstory/ankiti-bose-zilingo/ ביוגרפיה ותאור פעילות]

== הערות שוליים ==

קטגוריה:מנכ"ליות
קטגוריה:הודים
קטגוריה:נשים יזמות
קטגוריה:ילידות 1992
המסגד הכחול (תבריז)

מסדרונות קמרון של המסגד הכחול, תבריז
מבט פנים אל המסדרון הראשי
המסגד הכחול (בפרסית: مسجد کبود או مسجد جهانشاه - מסגד ג'האן שאה) הוא מסגד היסטורי בתבריז, שבאיראן. המסגד נבנה בשנת 1465 בהוראת ג'האן שאה, שליט קארה קויונלו.
ברעידת אדמה חזקה בשנת 1780 ניזוק המסגד קשות, ורק אולם הכניסה נותר ללא פגע. השחזור החל בשנת 1973 על ידי מוחמד-רזא מעמראן בנאם בפיקוח משרד התרבות האיראני. למרות זאת, השחזור טרם הושלם.

== היסטוריה ==
המסגד הכחול של תבריז נבנה בהוראת ג'האן שאה, שליט קארה קויונלו. אשתו של ג'האן שאה, ח'אתון ג'אן בגום (נפטרה ב-1469), הרימה תרומת הקדש (וקף) לבניית המסגד. שנים ספורות לאחר מכן, ג'האן שאה והקארה קויונלו הופלו מהשלטון על ידי אוזון חסן מהאק קויונלו. בתו של ג'האן שאה, סאלחה ח'אתון, הורשתה לפקח על שאר עבודות הבנייה מטעם השליטים החדשים. בתקופת שלטונו של יעקוב בן אוזון חסן הסתיימה בניית הכיפה של המאוזוליאום של המסגד ושאר חלקיו המרכזיים. בחינת פרטי פנים של המאוזוליאום, כדוגמת חלקי אלבסטר מלוחות הקיר ומן המחראב, גילתה כי המאוזוליאום מעולם לא הושלם לחלוטין.

אף כי המאוזוליאום מעולם לא הושלם, כאשר השושלת הספווית השתלטה על תבריז והפכה אותה לבירתה במחצית הראשונה של המאה ה-16, המסגד הכחול עצמו שימש את השליטים החדשים כמסגד. בשנת 1514, לאחר שהובסו הספווים בקרב המכריע על צ'לדיראן, כבשו העות'מאנים את תבריז ובזזו אותה, כולל את המסגד הכחול. רעידות אדמה רבות פגעו בבניין בין המאות ה-16 וה-18. המסגד נפגע קשה במיוחד מרעידת אדמה בשנת 1780. עם זאת, במאה ה-17 כבר היה המסגד הרוס ונטוש. במאה ה-19 בזזו תושבי העיר תבריז את חורבות הבניין. רק במאה העשרים, בתקופת שושלת פהלווי, נבנה המסגד מחדש. השיקום בוצע בעזרת תוכניות ופיקוח של מוחמד-רזא מעמראן בנאם, אדריכל מסורתי מתבריז, תחת חסותו של הארגון למורשת תרבותית באיראן.

== קליגרפיה ==
העיטורים הקליגרפיים המגוונים נעשו בידי הקליגרף המפורסם נעמת-אללה בן מוחמד אל-בוואב. הם כוללים כתב כופי וכתב משולש, ערבסקות ויצירות בצבע. הקירות הפנימיים והחיצוניים מכוסים באריחי פסיפס.

== גלריית תמונות ==
<gallery heights="90" perrow="6">
קובץ:Tabriz-BlueMosque-07.jpg|הכניסה למסגד הכחול, ביום מושלג
קובץ:Blue Mosque of Tabriz.jpg|כניסה
קובץ:Interieur masjed-e-kabud tabriz.jpg|בפנים
קובץ:Tabriz blue mosque door.jpg|אחת הדלתות הפנימיות
קובץ:Blue mosque tabriz 3.JPG|כניסה (לילה)
קובץ:The Blue Mosque in 1969.jpg|המסגד הכחול בשנת 1969
קובץ:Blue mosque tabriz.JPG|בפנים (לילה)
קובץ:Blue mosque tabriz 1.JPG|בפנים (לילה)
קובץ:Blue mosque tabriz 2.JPG|בפנים (לילה)
קובץ:JahanShah1.JPG|קברו של ג'האן שאה בחלקו הדרומי של המסגד
קובץ:Jules Laurens 16.jpg|ציור של המסגד הכחול מאת התייר הצרפתי ז'ול לורן, 1872
קובץ:Some of the tiles fallen in 17th century earthquake, blue mosque.jpg|שרידי הריצוף המקוריים שנשברו ברעידת אדמה במאה ה-17
קובץ:Tiles of blue mosque.jpg|אריחים על אחד הקירות במסגד הכחול
קובץ:Blue mosque of Tabriz.jpg|נוף פנורמי של הכניסה למסגד הכחול מהרחוב
</gallery>

== קישורים חיצוניים ==

* 
* [https://whc.unesco.org/en/tentativelists/5202/ המסגד הכחול באתר אונסק"ו]

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:איראן: מסגדים
קטגוריה:תבריז: מבנים
סלינה (חברה)

סלינה (באנגלית: Selina Hospitality PLC) היא רשת אירוח ונופש בינלאומית שמרכזה בפנמה, בלונדון, בארצות הברית ובישראל. הרשת הוקמה בשנת 2014, ובתחילת 2020 הפעילה 85 מתחמי אירוח. ניירות הערך של החברה נסחרים בנאסד"ק.

== היסטוריה ==
סלינה הוקמה בשנת 2014 בידי רפאל מוסרי ודניאל רודסבסקי, ישראלים אשר הכירו במהלך השירות הצבאי. הסניף הראשון של סלינה הוקם בפדסי, פנמה. החברה התרחבה לאזורים נוספים, בעיקר באמריקה הלטינית.

רוב המתחמים כוללים שטחי לינה, חנויות, מסעדות, מתחמי פנאי וחללי עבודה.

== פריסה עולמית ==
כיום מחזיקה הרשת מעל 100 מתחמי אירוח פעילים במרכז ובדרום אמריקה, ארצות הברית, פורטוגל, אוסטריה, יוון, ישראל ואוסטרליה.

== גיוסי הון ==
סלינה גייסה כ-250 מיליון דולר במספר הסיבובים בין היתר על ידי אקסס אינדסטריז של לן בלווטניק ו-Grupo Wiese, קבוצת Abraaj Group, אדם נוימן ממייסדי WeWork, גיגי לוי ממקימי קרן NFX, רונלד כהן, מייסד APAX ומשקיעים פרטיים נוספים.

בדצמבר 2021 הודיעה סלינה על מיזוג עם ספאק והפיכתה בעתיד לחברה ציבורית בבורסת ניו יורק. לחברה הממוזגת, שנסחרת בנאסד"ק, נקבע שווי של 1.2 מיליארד דולר, ובהמשך עלה שווי השוק ל-5 מיליארד דולר, אך עד 1 במאי 2023 ירד שווי השוק של החברה לפחות מ-150 מיליון דולר.

== רכישות ==
בשנת 2020, רכשה סלינה את חברת 'Remote year' המתמחה בחבילות נופש המיועדות לנוודים דיגיטליים המשלבות עבודה וטיולים.

ב-2020, רכשה סלינה חלק מהבעלות על חברת הקורקינטים הישראלית Leo.

== פעילות בישראל ==
מלון סלינה מכתש רמון
לסלינה יש ארבעה מלונות בישראל, בבית אורן ובנווה צדק בתל אביב, מתחם גלמפינג במכתש רמון (בשיתוף עם חברת Glow) וסניף בבית נובו ליד מעלה החמישה שבהרי ירושלים. בשנת 2021 פתחה מתחם בכנרת ליד המושבה מגדל. בשנת 2022 פתחה מתחם בקיבוץ אלמוג שבצפון ים המלח.

מנהל הפעילות של סלינה בישראל הוא יוסי מאוטנר

סלינה שכרה את נכסיה בישראל דרך קבוצת אמפא נדל"ן וחברות נוספות ומספטמבר 2021 דרך חברת קבוצת חג'ג'.

בשנת 2018, פתחה הרשת מרכז פיתוח בתל אביב.

== חדלות פרעון ==
ב-22 ביולי 2024 סלינה הגישה בקשה לחדלות פירעון. זאת בעקבות ההפסדים שצברה וקשיי הנזילות שעמם התמודדה. רשת מתחמי האירוח הודיעה לרשויות האמריקניות כי כל האפשרויות למניעת חדלות פירעון מוצו ואין סיכוי סביר להימנע מהבקשה. בנוסף, סלינה הודיעה כי תעמיד למכירה את כל חברות הבנות שלה בעולם. המייסד רפי מוסרי אמר "עברו עלינו אירועים קשים, עד שיצאנו מהקורונה הגיעה המלחמה בישראל". <ref></ref>

== קישורים חיצוניים ==
* 

== הערות שוליים ==

קטגוריה:רשתות בתי מלון
קטגוריה:חברות הנסחרות בנאסד"ק
בריליאנס H330

בריליאנס H330 (בסינית: 中华H330, באנגלית: Brilliance H330) היא מכונית משפחתית, המוגדרת מכונית קומפקטית, מתוצרת יצרנית הרכב הסינית Brilliance Auto (שם רשמי: HuaChen Group Auto Holding Co., Ltd) אשר יוצרה בסין בין השנים 2012–2017, באיראן בין השנים 2015–2018, ובסוריה משנת 2019.

בנוסף הורכב הדגם במצרים באמצעות Bavarian Auto Group .

==תצורות==
* 4 דלתות - סדאן.
* 5 דלתות - הצ'בק (דגם "Brilliance H320").

==בריליאנס H330==
* בסין הורכב בדגמים "בריליאנס H330" ודגם "בריליאנס H320" מנוע 1.5 ליטר. אחריות יצרן בסין: 3 שנים / 60,000 ק"מ.
* באיראן הורכבו בדגמים "בריליאנס H330" ו-"בריליאנס H320" מנועים 1.5 ו-1.7 ליטר.
* בסוריה מורכבים בדגמים "בריליאנס H330" ודגם "בריליאנס H320" מנועים 1.5 ו-1.7 ליטר.
* 5 נוסעים.
* מנוע קדמי.
* מנוע בנזין.
* סוג הנעה: הנעה קדמית.
* קיבולת מכל דלק - 55 ליטר.
* מחיר היחידה לדגם סדאן נע בין 65,800–78,800 רנמינבי (אפריל 2013, בסין).
* מחיר היחידה לדגם הצ'בק 5 דלתות נע בין 63,800-78,800 רנמינבי (2012, בסין).

==דגמים שיוצרו בסין==
* "H320 1.5" - תצורת 5 דלתות, יוצר בין השנים 2012–2017.
* "H330 1.5" - תצורת 4 דלתות, יוצר בין השנים 2013–2017.

==דגמים שיוצרו באיראן==
* "H320 1.5" - תצורת 5 דלתות, יוצר בין השנים 2015–2018.
* "H330 1.5" - תצורת 4 דלתות, יוצר בין השנים 2015–2018.

==דגמים המיוצרים בסוריה==
* "H320 1.7" - תצורת 5 דלתות, מיוצר משנת 2018.
* "H330 1.7" - תצורת 4 דלתות, מיוצר משנת 2018.

==תמונות==
<gallery mode="packed" heights="120">
קובץ:Brilliance H330 China 2014-04-28.jpg | "בריליאנס H330"
קובץ:Brilliance H330 01 China 2014-05-01.jpg | "בריליאנס H330"
קובץ:Brilliance H330 02 China 2014-05-01.jpg | "בריליאנס H330"
קובץ:2014 Brilliance H330 sedan, rear 8.2.18.jpg | "בריליאנס H330"
קובץ:2014 Brilliance H330 sedan, front 8.2.18.jpg | "בריליאנס H330"
קובץ:Brilliance H330 China 2015-04-20.jpg | "בריליאנס H330"
קובץ: Junjie H330 01.jpg| "בריליאנס H330"
קובץ:Junjie H330 02.jpg | "בריליאנס H330"
קובץ:Junjie H330 03.jpg | "בריליאנס H330"
</gallery>

==ראו גם==
* בריליאנס H530
* בריליאנס BC3
* בריליאנס V3
* בריליאנס V5
* בריליאנס V6
* בריליאנס V7

== קישורים חיצוניים ==

* 
* 

==הערות שוליים==

קטגוריה:מכוניות משפחתיות
קטגוריה:כלי רכב שהושקו ב-2012
קטגוריה:כלי רכב המיוצרים בסין
קטגוריה:כלי רכב המורכבים באיראן
קטגוריה:כלי רכב המורכבים בסוריה
קטגוריה:כלי רכב המורכבים במצרים
H330
ג'אנג יימינג

ג'אנג יִמינג (בסינית: 张一鸣; פיניין: Zhāng Yīmíng, נולד בשנת 1983) הוא יזם אינטרנט ומיליארדר סיני. הוא ייסד את "ByteDance" בשנת 2012, הוא פיתח את אתר כותרות החדשות "Toutiao" ואת פלטפורמת שיתוף הווידאו TikTok (או Douyin). נכון ל-2019, עם יותר מ-1 מיליארד משתמשים מדי חודש, ByteDance מוערכת ב-75 מיליארד דולר, מה שהופך אותה לחברת ההזנק היקרה בעולם.

הונו האישי הוערך בפברואר 2020 במעל 16 מיליארד דולר, ובמרץ 2021 במעל 60 מיליארד דולר (במקום ה-20 בעולם).

ג'אנג היה ברשימת ה-"30 מתחת ל-30 של 2013 בסין" שנערכת על ידי המגזין פורבס<ref></ref>. בשנת 2018, הוא נכלל ברשימת "40 מתחת ל-40" של המגזין פורצ'ן<ref></ref>.

ב-20 במאי 2021 הודיע ג'אנג כי יפרוש מהחברה, וכי מנהל אגף כוח האדם, רובו ליאנג, יחליף אותו.

== הערות שוליים ==

קטגוריה:מייסדי חברות טכנולוגיה סינים
קטגוריה:מיליארדרים סינים
קטגוריה:אנשי עסקים סינים
קטגוריה:סינים שהופיעו ברשימת טיים 100
קטגוריה:סינים שנולדו ב-1983
קווין מקלאוד

Monkeys Spinning Monkeys, שיר של קווין מקלאוד
קווין מקלאוד (באנגלית: Kevin Macleod; נולד ב-28 בספטמבר 1972) הוא מלחין ומוזיקאי אמריקאי.<ref name="Daily Dot article on Kevin MacLeod"></ref><ref name="Kickstarter editorial on Kevin MacLeod"></ref> מקלאוד חיבר למעלה מ-2,000 יצירות של מוזיקה להפקות ללא תמלוגים והפך אותם לזמינים תחת רישיון זכויות יוצרים של Creative Commons.<ref></ref><ref name="Incompetech ISRC"></ref><ref></ref> שיטת הרישוי שלו מאפשרת לכל אחד להשתמש במוזיקה שלו בחינם כל עוד הוא מקבל ייחוס (קרדיט), מה שהביא לכך שהמוזיקה שלו משמשת באלפי סרטים.<ref name="AMA 1"></ref> המוזיקה שלו שימשה גם בכמה משחקי וידאו מסחריים כמו Kerbal Space Program.<ref></ref>

== הפצת מוזיקה ==
מקלאוד החליט לשחרר את המוזיקה שלו ברישיונות Creative Commons על מנת למקסם את מספר האנשים שיכולים להאזין למוזיקה ולהשתמש בה. לדבריו, חלק מהסיבה שלו לאפשר לאנשים להשתמש במוזיקה שלו בחינם היא האמונה שלו שמערכת זכויות היוצרים הנוכחית מקולקלת; הוא מרגיש חסר אונים לשנות את המערכת כולה בכוחות עצמו, אך מקווה ליצור "גוף חלופי של יצירות המסוגל להתחרות בהן".<ref name="IncompetechFAQ"></ref><ref name=":0"></ref>

הרישיון הפופולרי ביותר של מקלאוד הוא CC BY; כל עוד הוא מקבל קרדיט בתיאור הווידאו או השיר, המוזיקה שלו חינמית לשימוש.<ref name="licenses"></ref> רישיון ללא ייחוס זמין גם לאנשים שאינם מוכנים או אינם מסוגלים לספק למקלאוד קרדיט; רישיון זה עולה 30 $ לשיר אחד, 50 $ לשני שירים ו 20 $ לכל שיר בעבור כמות המונה שלושה שירים או יותר.

מקלאוד יצר גם את FreePD.com, האוסף הקלטות קול חדשות של אמנים שונים אשר שוחררו לנחלת הכלל. במקום לחכות לזכויות יוצרים ישנות שיפקעו, הוא מקווה לספק ספרייה איכותית של יצירות מוקלטות מודרניות של אמנים שמשחררים במפורש את המוזיקה שלהם לרשות הרבים.<ref name="FreePD"></ref> חלק מהמוזיקה של מקלאוד זמינה גם באתר; הוא מסביר שהשירים האלה "אינם ברי קיימא מבחינה מסחרית במובן המסורתי, ופשוט מוסיפים עומס [באתר הראשי שלו] שמפריע לאנשים למצוא את היצירות שהם עשויים לרצות."<ref name="FreePD FAQ"></ref>

== דוקומנטרי ==
מקלואוד הוא הנושא לסרט תיעודי שכותרתו Royalty Free: The Music of Kevin MacLeod.<ref name=":0"></ref> הוא תוזמן לצאת בשנת 2019. ריאן קמארדה, במאי ומפיק הסרט, ניהל קמפיין התרמה בקיקסטארטר עם יעד של 30 אלף דולר; בסוף הקמפיין, 524 תומכים התחייבו בסך הכל ל-30,608 דולר.<ref name="Kickstarter"></ref> על פי עמוד Kickstarter, הסכום היה נחוץ להובלה כדי לקיים ראיונות באופן אישי עם הנושאים השונים שהופיעו בסרט.

== פילמוגרפיה ==
* Abayob: Face The Devil Inside (2020, סרט הודי קצר)<ref>https://youtube.com/watch?v=tCGeJKBrrk8</ref>

== פרסים ==
בשנת 2015, קיבל מקלאוד את הפרס הבינלאומי לשם כבוד לווידאו ברשת, בטקס הפרסים הגרמני לווידאו ברשת לשנת 2015 מידי האקדמיה האירופית לווידאו ברשת על הישג חייו בהשפעה על קהילת הווידאו הגרמנית ברשת.<ref></ref><ref></ref>

== קישורים חיצוניים ==

* 

* [http://freepd.com FreePD.com הספרייה של מקלאוד למוזיקה לרשות הרבים]
* [https://www.kickstarter.com/stories/freemusic?ref=HappeningNewsletterFeb2315 "מוזיקה חינמית - קווין מקלאוד מלחין לאינטרנט"] באתר קיקסטארטר
* [http://freemusicarchive.org/music/Kevin_MacLeod/ עבודותיה] באתר freemusicarchive

==הערות שוליים==

קטגוריה:מוזיקאים אמריקאים
קטגוריה:מלחינים אמריקאים במאה ה-20
קטגוריה:מלחינים אמריקאים במאה ה-21
קטגוריה:אמריקאים שנולדו ב-1972
פאוול סיבאקוב

פאוול סיבאקוב (ברוסית: Павел Сиваков; נולד ב-11 ביולי 1997) הוא רוכב אופני כביש צרפתי, ממוצא רוסי, בקבוצת יו. איי. אי. אמירטס. סיבאקוב הוא מנצח הטור של האלפים והטור של פולין ב-2019.

== ביוגרפיה ==
סיבאקוב נולד בסן דונה די פיאבה שבאיטליה, בנוסף לכך הוא גם אזרח צרפתי אך מייצג את רוסיה בתחרויות.

כחובבן, ניצח סיבאקוב את אליפות רוסיה בנגד השעון עד גיל 19 ב-2015. באותה השנה הוא ניצח את מרוץ רונדה ון פלנדרן עד גיל 19 וסיים במקום החמישי באליפות אירופה בנגד השעון עד גיל 19.

ב-2016, סיבאקוב סיים שני במרוץ לייז'–בסטון–לייז' עד גיל 23. בנוסף לכך הוא סיים במקום ה-11 הכללי בטור דה ל'אווניר. ב-2017, הוא ניצח את הקטע התשיעי בטור דה ל'אווניר.

=== סקיי (2023-2018) ===
ב-2018, הצטרף סיבאקוב לקבוצת סקיי הבריטית, במה שהפך לחוזה המקצועני הראשון שלו. הוא פתח את העונה במרוץ סטימינה קופי אה בארטלי וסיים בו במקום הרביעי. סיבאקוב סיים שני באליפות רוסיה בנגד השעון ושמיני בנגד השעון. הוא ערך את הופעת הבכורה שלו בגרנד טור כשנבחר לוואלטה אספנייה, אך פרש מהמרוץ במהלך הקטע ה-14.

בעונת 2019, סיבאקוב סיים שמיני בהראלד סאן טור וניצח את קטגוריית הרוכב הצעיר במרוץ. סיבאקוב ניצח את הטור של האלפים, כשהוא מקדים את שותפו לקבוצה טאו גייגן הארט ואת וינצ'נצו ניבאלי, סיבאקוב גם ניצח את הקטע השני במרוץ. לאחר מכן סיבאקוב ערך את הופעת הבכורה שלו בג'ירו ד'איטליה וסיים במקום ה-9, 8:56 דקות אחרי ריצ'רד קאראפאס המנצח. סיבאקוב סיים שני בקטגוריית הרוכב הצעיר, 1:30 דקות אחרי מיגל אנחל לופס שניצח בקטגוריה. לאחר מכן סיים שמיני בלה רוט ד'ידאוקסיטאני. סיבאקוב ניצח את הטור של פולין לאחר שהקדים את ג'אי הינדלי ואת דייגו אוליסי. הוא סיים רביעי בטור של בריטניה.

ב-2020, סיים סיבאקוב שני במרוץ קאדל אוונס דרך האוקיינוס הגדולה, לאחר שהפסיד במאוץ אל קו הסיום לדריס דוונינס הבלגי.

== קישורים חיצוניים ==

== הערות שוליים ==

קטגוריה:רוכבי אופניים רוסים
קטגוריה:רוכבי אופניים צרפתים
קטגוריה:רוסים שנולדו ב-1997
קטגוריה:רוכבי אופניים באולימפיאדת טוקיו (2020)
Help Musicians UK

Help Musicians UK (בעברית: עזרו למוזיקאים בריטניה) (לשעבר Musicians Benevolent Fund, "קרן נדיבה למוזיקאים") היא עמותה בריטית המציעה עזרה למוזיקאים לאורך הקריירה שלהם. 

== היסטוריה ==
היא הוקמה בשנת 1921 על ידי הפסנתרן האנגלי ויקטור ביגל בשם Gervase Elwes Memorial Fund (קרן הזיכרון של ג'רוויס אלווס),<ref name=":0"></ref> לאחר מותו של הטנור האנגלי ג'רוויס אלווס. בשנת 1926 שמה שונה ל-Musicians Benevolent Fund והיא הפכה לארגון צדקה רשום. אדוארד אלגר היה נשיא הקרן, עד מותו בשנת 1934. 

במהלך מלחמת העולם השנייה הקרן נתמכה על ידי ההכנסות מקונצרטים יומיים שהתקיימו בגלריה הלאומית שבלונדון, ואורגנו על ידי מיירה הס.<ref name=":0" /> 

בשנת 2017 העמותה השיקה את שירות Music Minds Matter, בהובלתו של ג'ורג' מסגרייב. זהו קו הסיוע הראשון בנושא בריאות הנפש עבור מוזיקאים שפעיל 24/7.<ref></ref> 

== מטרה ==
העמותה תומכת במוזיקאים המתמודדים עם מחלה, פציעה או תאונה וסייעה לאלפי מוזיקאים להתבסס בתעשיית המוזיקה, לעבור משברים, להתמודד עם קשיים ארוכי טווח וליהנות מפרישתם. היא מעניקה מענקים כספיים עבור תשלום בשביל טיפול רפואי, טיפולי מומחים ועלויות מחיה, ומספקת עזרה אחד על אחד לאנשים במצבי מצוקה. בנוסף היא מציעה מתן תשלומים קבועים וביקורים חברתיים למוזיקאים בדימוס. 

העמותה תומכת גם במוזיקאים מתפתחים ובוגרים. תוכנית היצירה של העמותה מסייעת בהשגת קריירה למוזיקאי על ידי מתן תמיכה ואפשרויות כלכליות ממוקדות עבור אנשים הזקוקים להן. התוכנית מציעה פרסי מימון למוזיקאים לתארים מתקדמים העוסקים בהכשרה מתקדמת, ומסייעת גם בעלויות הטיפול לטווח הקצר עבור סטודנטים למוזיקה הסובלים מבעיות בריאות. 

מבין פרסי העמותה, הם מנהלים את פרס פיטר ויטינגהאם (שהושק בשנת 1989), פרס בשווי 5,000 ליש"ט המוענק לנגן או הרכב ג'אז מתפתח עבור ביצוע פרויקט יצירתי לבחירתם, שיסייע בהתפתחותם המקצועית.

מדי שנה מתקיים אירוע תמיכה בקרן בלונדון בסביבות יום סנט ססיליה. בשנת 2014 הוציאה העמותה 3.3 מיליון ליש"ט עבור תמיכה במעל 5,000 מוזיקאים.<ref name=":0" />

== קישורים חיצוניים ==
* 

קטגוריה:מוזיקה בריטית

== הערות שוליים ==
אוטוויק

אוטוויק (באנגלית: Autoweek) הוא דבר דפוס בנושא תרבות מכוניות היוצא לאור בדטרויט, שבמישיגן. הוא החל את דרכו בפרסום כתב עת ב-1958, ומאז 1977 היא בבעלות ההוצאה לאור Crain Communications מדטרויט. המגזין יצא לאור פעמיים בחודש והתמקד בספורט מוטורי, ביקורות על מכוניות חדשות, ומכוניות ישנות, אירועים ותכשיטים DIY.

מאז נובמבר 2019 הופסקה הדפסת המגזין והתוכן זמין דיגיטלית באתר אינטרנט ובאפליקציות כדוגמת אייפון ו־אייפד.<ref name="Adweek"></ref> כחלק מהמהלך נחתמה עסקת רישוי רב שנתית עם חברת מגזיני Hearst להפעלת העסקים הדיגיטליים והחווייתיים של אוטוויק.<ref></ref>

חברת האם של אוטוויק מוציאה לאור כתבי עת נוספים בתחום התעשייה והמסחר, כדוגמת Advertising Age ו-Automotive News.

== היסטוריה ==
אוטוויק החלה לפרסם בשנת 1958 כעלון דו שבועי שעוסק בחדשות ספורט מוטורי, בשם Competition Press. אחד העורכים שעסקו ביצירת המגזין היה נהג המרוצים המקצועי דניס מקלאגג'.<ref name="RoadTravel"></ref> בשנת 1964 שונתה תפוצת העיתון לפעם בשבוע, הכותרת שונתה לתחרות Press & אוטוויק ונכללו בו גם ביקורות רכב וחדשות בענף.<ref name="AutoBlog"></ref> השם קוצר לאוטוויק בשנת 1975.<ref></ref>

בשנת 1977 נרכש העיתון על ידי Crain Communications, Inc. ובסופו של דבר הוא שונה למגזין בשנת 1986. בשנת 1988 מונה לאון מנדל למו"ל, תפקיד אותו מילא עד נובמבר 2001.<ref name="NYTimes"></ref> בנו של ליאון, דאץ' מנדל, הצטרף לאוטוויק בשנת 1997 בתפקידים בכירים שהגיעו לשיאו עם זמנו כמו"ל.<ref name="WJR"></ref> בשנת 2016 עזב מנדל את אוטוויק ורורי קרול הפכה למו"ל זמנית ובהמשך גם למו"ל. בשנת 2019 הפך פטריק קארון למנהל עריכה.

== תוכן ==
עם השקתו, אוטוויק (שאז נקרא Competition Press) כיוון לספק מידע לחובבי מכוניות ומרוצים שלא היה ניתן להשיג דרך כלי תקשורת אחרים. הפרסום העניק סקירה יסודית של מרוצים גדולים ומינוריים, כמו גם תערוכות רכב. סיקור מרוץ מכוניות שכלל מפות מלאות, זמני העפלה, מהירויות וצמיגים, למרוצים חובבניים ומקצועיים כאחד. כשהטלוויזיה והכבלים החלו להגדיל את סיקור הספורט המוטורי במהלך שנות השבעים, השמונים והתשעים של המאה העשרים, אוטוויק החל להתמקד באופן בולט יותר בחובבי הרכב.<ref name="RedEyes"></ref> החל משנת 2012, בנוסף לסיקור מרוצי מכוניות ותערוכות רכב, אוטוויק מסקר טרנדים בעולם הרכב, ביקורות וסיפורי אורח חיים של מכוניות.<ref name="AutoweekPressRoom"></ref>

== קישורים חיצוניים ==
* 

== הערות שוליים ==

קטגוריה:מו"לים אמריקאים